paragraph_text: Bliski susret (eng. Close encounter), prema ufološkoj terminologiji i klasifikaciji koju je razvio američki astronom i ufolog Josef Allen Hynek (1910. – 1986.), naziv za događaj u kojem neka osoba doživljava susret s neindentificiranim letećim objektom na razdaljini manjoj od 150 metara. Detekcija neobičnih pojava na nebu, na daljini većoj od 150 metara klasificira se na tri stupnja: Dnevnosvjetlosni diskovi, Noćna svijetla ili Radarska opažanja.